নেতাজি সুভাষ চন্দ্র বসুর জন্মদিনকে দেশপ্রেম দিবস বলে ঘোষণা করা এবং ভারতীয় নোটে সুভাষ চন্দ্র বসুর ছবি রাখা হোক,এই স্বপ্ন বহুদিন থেকে দেখে আসছে ভারতীয়রা। এবার সেই স্বপ্ন পূরণের আশা পাওয়া গেছে কেন্দ্র সরকারের কাছে থেকে,এমনটাই জানালেন নেতাজি সুভাষ চন্দ্র বসুর পরিবারের সদস্য চন্দ্র কুমার বসু।জানা গেছে শুক্রবার দিন চন্দ্রকুমার বসু এবং উনার স্ত্রী প্রধানমন্ত্রী নরেন্দ্র মোদীর সাথে দেখা করতে যান।ওই সময় প্রধানমন্ত্রীর সাথে এই বিষয়ে আলোচনা করেন চন্দ্রকুমার বসু।প্রধানমন্ত্রীর সাথে আলোচনার পর তিনি জানান ২৩ জানুযারিকে দেশপ্রেম দিবস হিসেবে ঘোষণা সহ একাধিক গুরুত্বপূর্ণ বিষয়ে আলোচনা হয় প্রধানমন্ত্রীর সাথে।চন্দ্রকুমার বসু বলেন বর্তমানের সরকার নেতাজি সুভাষ চন্দ্র বসুকে নিয়ে খুব অনুভূতিশীল ।বর্তমান সরকার সুভাষ চন্দ্র বসুর জীবন এবং উনার বিপ্লবী কর্মকান্ড বিষয়ে মানুষকে জানাতে খুবই আগ্রহী।